hotchpotch/miracl-hf-unified huggingface dataset:
प्राङ्न्याय
पूर्वन्याय या प्रांन्याय (प्राक् + न्याय ; लैटिन: Res judicata) न्याय का एक सिद्धान्त है जिसके अनुसार यदि किसी विषय पर अन्तिम निर्णय दिया जा चुका है (और जिसमें आगे अपील नहीं किया जा सकता) तो यह मामला फिर से उसी न्यायालय या किसी दूसरे न्यायालय में नहीं उठाया जा सकता। अर्थात् प्रांन्याय के सिद्धान्त का उपयोग करते हुए न्यायालय ऐसे मामलों को पुनः उठाने से रोक देगा। धारा 11 के अनुसार यदि कोई व्यक्तई एक ही वाद के कारण के लिए दोबारा परेशान नही किया जा सकता, और राज्य सरकार का कर्तव्य है की वह देखे की मुकदमेबआजी को लम्बा न खीचा जाये, अपितु उसे समाप्त किया जाना चाहिए। यह पुर्वनिर्णय 3 मैक्सिम पर आधारित है
नृजातीय भाषाविज्ञान
जब से मानव वैज्ञानिक अध्ययन में भाषाविज्ञान और भाषा वैज्ञानिक विश्लेषण में मानवविज्ञान की सहायता ली जाने लगी है, मानवविज्ञानश्रित भाषाविज्ञान को एक विशिष्ट कोटि का अध्ययन माना जाने लगा है। इसमें ऐसी भाषाओं का अध्ययन किया जाता है जिनका अपना कोई लिखित रूप न हो और न उनपर पहले विद्वानों ने कार्य ही किया हो। अर्थात् ज्ञात संस्कृति से अछूत आदिम जातियों की भाषाओं का वर्णनात्मक, ऐतिहासिक और तुलनात्मक अध्ययन इस कोटि के अंतर्गत आता है। इसका एक रूप मानवजाति भाषा विज्ञान (Ethno-linguistics) कहलाता है।
अलबर्ट गलेशन (Albert Gallation 1761-1840) ने भाषा आधार पर अमरीकी वर्गों का विभाजन किया। जे0 ड़ब्ल्यू पावेल (1843-1902) और डी0 जी0 ब्रिंटन (1837-1890) ने अमरीकी इंडियनों की भाषा का अध्ययन किया। हबोल्ट (1767-1835) के अध्ययन के बाद 19वीं शताब्दी के मध्य में मानव जाति-विज्ञान और भाषाविज्ञान में घनिष्ठ संबंध स्थापित हुआ और तदनंतर इस क्षेत्र में अधिकाधिक कार्य होने लगा। सर्वाधिक महत्वपूर्ण कार्य सपीर का है जो (Time perspective in Aborigina American Culture) (1916) के नाम से सामने आया। वूर्फ (Whorf) होपी ने बोली पर कार्य किया है। ब्लूमफील्ड ने केंद्रीय एल्गोंकियन, सी0 मीनॉफ ने बांटू और ओ0 डैम्पोल्फ (O Dempwlaff) ने मलाया पोलेनीशियन क्षेत्रों में महत्वपूर्ण कार्य किया। ली (Lee) का विंटो पर और हैरी (Harry Hoijer) का नाहोवो (Nahovo) पर किया गया कार्य भाषा और संस्कृति के पारस्परिक संबंध पर पर्याप्त प्रकाश डालता है। इस प्रकार अमेरिकी स्कूल के भाषावैज्ञानिकों ने इस क्षेत्र में बड़ा कार्य किया है। अमेरिका से ही (Anthropological Linguistics) नामक पत्रिका निकलती है जिसमें इस क्षेत्र में होनेवाला अनुसंधानकार्य प्रकाशित होता रहता है।
बशीर अहमद (गायक)
बशीर अहमद (: बशिर आहमेद) (१२ अप्रैल १९४० – १९ अप्रैल २०१४) लॉलीवुड में बांग्लादेशी पार्श्व गायक थे। उनका जन्म १९४० में कोलकाता में हुआ। उन्होंने १५ वर्ष की आयु में गायन का कार्य आरम्भ कर दिया था। उन्हें राष्ट्रीय फ़िल्म पुरस्कारों सहित अनेक पुरस्कारों से सम्मानित किया गया। उनकी पत्नी मीना बशीर भी एक अग्रणी गायिका हैं। दिल्ली मूल के परिवार में जन्मे बशीर ने कोलकाता में उस्ताद बेलायत हुसैन से शास्त्रीय संगीत की शिक्षा प्राप्त की। उसके बाद वो मुम्बई आ गये और बड़े ग़ुलाम अली खान से शिक्षा प्राप्त की। १९६० में वो ढाका चले गये। १९ अप्रैल २०१४ को उनका निधन हो गया।
ऐकिक आव्यूह
गणित में एक सम्मिश्र वर्ग आव्यूह "U" ऐकिक कहलाता है यदि
जहाँ "I" तत्समक आव्यूह और "U"* आव्यूह "U" का संयुग्मी परिवर्त है।
मिज़ोरम के विधानसभा निर्वाचन क्षेत्र
मिज़ोरम में 40 विधानसभा निर्वाचन क्षेत्र हैं, ये सभी मिज़ोरम के एकमात्र लोकसभा निर्वाचन क्षेत्र में आते हैं। जिनकी सूची इस प्रकार है-
दक्षिण सूडान का ध्वज
दक्षिण सूडान का ध्वज दूसरे सूडानी गृह युद्ध को समाप्त करने वाले शांति समझौते के बाद अपनाया गया। इस झंडे का सर्वप्रथम सूडान पीपल्स लिबरेशन मूवमेंट के ध्वज के रूप में प्रयोग किया गया था।
दक्षिण सूडान के ध्वज, एवं सूडान (जिससे सूडान 2011 में अलग हुआ था) और केन्या के ध्वजों में समानता साफ़ झलकती है।  दक्षिण सूडानी सरकार के अनुसार ध्वज के रंग निम्नलिखित को प्रतिनिधित्व करते हैं -
दक्षिण सूडान का कुल चिह्न
दक्षिण सूडान गणराज्य का कुल चिह्न जुलाई 2011 में स्वतंत्रता के बाद अपनाया गया था। स्वतंत्रता से पूर्व के, दक्षिण सूडान सूडान का एक स्वायत्त क्षेत्र था।
कुल चिह्न के डिजाइन को अप्रैल 2011 में दक्षिणी सूडान के स्वायत्त सरकार की कैबिनेट ने मंजूरी दी थी। इसके पहले मई 2011 में दक्षिणी सूडान विधानसभा द्वारा इस चिन्ह समर्थन किया गया था।
१९९५ यूईएफए कप फाइनल
१९९५ यूईएफए कप फाइनल एक फुटबॉल मैच था, जो दो इतालवी टीमें पार्मा और जुवेंटस के बीच दो चरण मे खेला गया था। पार्मा फाइनल समग्र पर 2-1 से जीता।
तुलुगमा पद्धति
तुलुगमा पद्धति युद्ध की एक पद्धति थी जो उज़बेक लोगों में प्रचलित थी। बाबर ने इसका प्रयोग पानीपत के प्रथम युद्ध में किया था।
तुलुगमा पद्धति का प्रयोग उजबेक लोग युद्ध में प्रायः किया करते थे। यह युद्ध की एक ऐसी पद्धति थी जिसके अनुसार फौजें पहले शत्रु सेना के बगल की ओर मुड़ती थीं और फिर एक साथ सामने और पीछे की ओर हमला कर तेजी से तीरों की बौछार करती थी और यदि सफल नहीं हुई और शत्रु सेना ने उन्हें धकेल दिया तो ऐसी स्थिति में बहुत तेजी से भाग जाती थीं। सैन्य-संचालन की यह विधि बाबर ने शैबानी से 'सेर-ए-कुल' के युद्ध में सीखी थी और उसने इसका प्रयोग पानीपत के प्रथम युद्ध में तथा बाद में अनेक युद्धों में किया।
जुबा
जुबा (अरबी: جوبا‎; अँग्रेजी: Juba) दक्षिण सूडान गणराज्य की राजधानी और सबसे बड़ा शहर है। यह दक्षिण सूडान के दस राज्यों में से एक मध्य एक्वाटोरिया की भी राजधानी है। यह श्वेत नील के किनारे बसा प्रमुख अफ्रीकी महानगर और व्यापारिक केंद्र है। यह नगर 1899 से 1956 तक एंग्लो मिस्र सूडान के अंतर्गत अवस्थित था, तत्पश्चात 1956 से 2011 तक यह सूडान और 2011 के बाद से दक्षिण सूडान में अवस्थित है।
बेनेदितो क्रोचे
बेनेदितो क्रोचे (Benedetto Croce [beneˈdetto ˈkroːtʃe]; 25 फ़रवरी 1866 – 20 नवम्बर 1952) इटली का आत्मवादी दार्शनिक था। उसने अनेकानेक विषयों पर लिखा जिनमें दर्शन, इतिहास, सौन्दर्य शास्त्र आदि प्रमुख हैं। वह उदारवादी विचारक था किन्तु उसने मुक्त व्यापार का विरोध किया।
अभिव्यंजनावाद के प्रवर्तक बेनेदेत्तो क्रोचे (Benedetto Croce) मूलतः आत्मवादी दार्शनिक हैं। उनका उद्देश्य साहित्य में आत्मा की अन्तः सत्ता स्थापित करना था। क्रोचे का अभिव्यंजनावाद कला के मूल तत्त्व की खोज का प्रयास है। कला का वास्तविक तत्त्व क्या है अथवा उसकी आत्मा क्या है, इस विषय में क्रोचे ने अपना गम्भीर विवेचन प्रस्तुत किया है, जो सूक्ष्म भी है। क्रोचे के समस्त सौन्दर्य-विवेचन में आत्म-तत्त्व प्रतिष्ठित है। यह आत्म-तत्त्व कलाकार की चेतना है। इस आत्म-तत्त्व को क्रोचे ने आन्तरिक अभिव्यक्ति कहा है, जो इस जगत् में मुख्य रूप से दो प्रकार की प्रतिक्रिया करता है।
अनुकरण
यहाँ 'अनुकरण' शब्द यूनानी (ग्रीक) भाषा के ‘मिमेसिस’ (Mimesis) के पर्याय रूप में प्रयुक्त हुआ है। ‘मिमेसिस’ का अंग्रेजी अनुवाद है - ‘इमिटेशन’ (imitation) किन्तु ‘इमिटेशन’ से ‘मिमेसिस’ का पूरा अर्थ व्यक्त नहीं होता, क्योंकि यूनानी भाषा के बहुत सारे शब्दों की अर्थवत्ता या अर्थछटा अंग्रेजी में यथावत् व्यक्त नहीं हो पाती।
हिन्दी में ‘अनुकरण’ अंग्रेजी के ‘इमिटेशन’ शब्द से रूपान्तर होकर आया है। अनुकरण का सामान्य अर्थ है- नकल या प्रतिलिपि या प्रतिछाया, जबकि वर्तमान सन्दर्भ में उसका मान्य अर्थ है- ‘‘अभ्यास के लिए लेखकों और कवियों को उपलब्ध उत्कृष्ट रचनाओं का अध्ययन एवं अनुसरण करना।’’ यूनानी भाषा में कला के प्रसंग में अनुकरण का व्यवहार अरस्तू का मौलिक प्रयोग नहीं है। अरस्तू से पूर्व प्लेटो ने अनुकरण का प्रतिपादन कविता को हेय तथा हानिकारक सिद्ध करने के हेतु किया था।
घुघली
घुघली (Ghughali) या घुघुली (Ghughuli) भारत के उत्तर प्रदेश राज्य के महराजगंज ज़िले में स्थित एक नगर पंचायत है।
घुघली गोरखपुर के पास स्थित है और भारत नेपाल सीमा के बहुत समीप है। घुघली की पूर्व में बैकुंठी नदी है। बैकुंठी नदी का तट अंतिम संस्कार और नदी से रेत निकालने के लिए है के लिए प्रयोग किया जाता है। वर्तमान में यह 10 हजार आबादी वाला एक नगर पंचायत है।
इतिहास में यह क्षेत्र काफ़ी विकसित माना जाता था ,यहां पर अंग्रेजों द्वारा स्थापित "दयानंद आर्य वैदिक नारंग" नाम से एक इण्टर कॉलेज है जिसका निर्माण वर्ष 1945 के आसपास माना जाता है। सुनने में आता है कि इस कॉलेज में आसपास के क्षेत्रों से और 60 से 70 किलोमीटर दूर से छात्र अध्य्यन करने के लिए आते थे। आजादी के आसपास यह कॉलेज शिक्षा के क्षेत्र में अपनी प्रसिद्धि के लिए विख्यात था। 'राष्ट्रीय सहारा'के स्वामी सुब्रत राय भी यहीं से पले बढ़े हैं। इसके अलावा यहां से पढ़कर अनेक छात्र जो वैज्ञानिक, डॉक्टर, डीएम, एसपी, उद्यगपति भी बनकर उत्तरप्रदेश के साथ साथ भारत के विकाश में अपना महत्वपूर्ण योगदान दिए हैं। इस कॉलेज के सामने एक विशालकाय खेल का मैदान में जिसमें सुबह शाम नगर और पास के गाँव के युवा खेल खेलने और व्यायाम करने के लिए आते हैं। 1989 के महराजगंज जिला बनने से पहले महराजगंज गोरखपुर जिले का एक तहसील हुआ करता था। और इसमें घुघली का क्षेत्र अधिक समृद्ध था क्योंकि 'चीनी का कटोरा' कहे जाने वाले इस पूर्वांचल में घुघली इस क्षेत्र में सबसे ज्यादा चीनी उत्पादन करता था। यही कारण है कि उत्तरप्रदेश के पहला चीनी मिल घुघली में अंग्रेजों के द्वारा स्थापित किया गया था।
घुघली नगर पंचायत के अध्यक्ष ने २०१३ में सभासदों पर कई आरोप लगाए। उन्होंने कहा कि सभासद गलत कार्य कराने का दबाव बना रहे हैं। गलत कार्य नहीं करने पर आरोप लगाया जा रहा है। जबकि इसके विप्रीत ख़ुद उनपर गम्भीर आरोप लगे थे।
रिवॉल्वर रानी
रिवॉल्वर रानी एक बॉलीवुड हास्य नाटक फ़िल्म है जिसका निर्देशन साई कबीर ने किया है। फ़िल्म वेव सिनेमा ने प्रस्तुत की। इस फ़िल्म में मुख्य अभिनय भूमिका में कंगना राणावत और वीर दास हैं जबकि पीयूष मिश्रा, ज़ाकिर हुसैन और पंकज सारस्वत सहायक अभिनेता हैं। फ़िल्म राजनीतिक पृष्ठभूमि में उपहासात्मक और असामान्य प्रेम कहानी दिखाती है। यह फ़िल्म २५ अप्रैल २०१४ को जारी की गई।
रिवॉल्वर रानी शत्रुतापूर्ण क्षेत्र चम्बल जिसे डाकुओं की भूमि भी कहा जाता है तेज़ तर्रार और आपराधिक छवि वाली नेता है। उसका नाम अलका सिंह (कंगना राणावत) है। वो अपने दुश्मनों के लिए कोई मौका नहीं छोड़ती और बात-बात पर गोलियां चला देती है। अलका के बाल्यकाल के समय ही उसके पिता की हत्या कर दी जाती है। उनके पिता की हत्या के बाद वो अपने मामा (पीयूष मिश्रा) के साथ चली जाती है और वो ही उसके परिवार के एकमात्र सदस्य हैं। वो अपने मामा द्वारा प्रशिक्षण प्राप्त करके उस इलाके की बाहुबलि बन जाती है। वो बेवफ़ाई के शक की वजह से अपने पति की हत्या कर देती है। चम्बल इलाके से एक भ्रष्ट राजनेता उदय भान सिंह (ज़ाकिर हुसैन) चुनाव जीत जाता है। अलका सिंह विपक्ष की नेता बनती है और वो उदय भान सिंह का भंडा फोड़ करना चाहती है। इसी बीच अलका की मुलाक़ात रोहन रोहन (वीर दास) से होती है जो फ़िल्मों में हीरो बनने के लिए संघर्षरत है। वो रोहन से प्यार करने लगती है और उसका साथ पाकर अपना अकेलापन भूलने लगती है। रोहन केवल उसके पैसे पर आराम करता है इसके माध्यम से केवल अपना हीरो बनने का सपना पूरा करना चाहता है। रोहन निशा (डीना उप्पल) से प्यार करता है। अलका को जब भी रोहन पर शक होता है तो वह कोई न कोई झूठा बहाना बना लेता है। अलका अपने मामा के सहयोग से उदयभान सिंह की कारगुज़ारियाँ एक टीवी चैनल पर प्रसारित करवाने में सफल हो जाती है और इसके बाद उसे त्यागपत्र देना पड़ता है। क्षेत्र में उपचुनाव होते हैं और अलका वहाँ से चुनाव लड़ती है लेकिन इसी बीच उसे ज्ञात होता है कि वो गर्भवती है। वो रोहन के बच्चे की मां बनना चाहती है। यहीं से उसकी सोच बदलनी शुरू हो जाती है और वो एक सुखी परिवार का सपना देखने लगती है। लेकिन राजनीति भी नहीं छोड़ना चाहती।रिवॉल्वर रानी के निर्देशक साई कबीर ने एक बार एक साक्षात्कार में बताया था— "यह बहुत अच्छा अनुभव था कि हमने चम्बल क्षेत्र में फ़िल्मांकन किया। यह हास्य और राजनीतिक विधा वाली फ़िल्म है। निर्माता तिग्मांशु धूलिया के अनुसार फ़िल्म बी-श्रेणी फ़िल्मों में एक मनोरजंक फ़िल्म है जिसे सभी पसंद करेंगे।
फ़िल्म का संगीत संजीव श्रीवास्तव ने तैयार किया है। फ़िल्म में कुल ९ गीत हैं जिनमें से एक गीत "काफ़ी नहीं चांद" आशा भोंसले ने गाया है।
टिकट खिड़की पर अर्थात सिनेमाघरों में फ़िल्म की शुरुआत अच्छी नहीं रही।
amit singh maudaha hamirpur  pin na,210507
ज्यूसेपे मेत्सिनी
ज्युसेपे मेत्सिनी (Giuseppe Mazzini ;उच्चारण [dʒuˈzɛppe matˈtsiːni]; 22 जून 1807 – 10 मार्च 1872) इटली के राजनेता, पत्रकार तथा एकीकरण का कार्यकर्ता थे। इनको 'इटली का स्पन्दित हृदय (धड़कता दिल)' कहा जाता था। इन्होंने 1833 बर्न में यंग यूरोप की स्थापना की और इनहोने 1831 ई॰ में यंग इटली की स्थापना की। यह राजतंत्र के घोर विरोधी थे। उनके प्रयत्नों से इटली स्वतंत्र तथा एकीकृत हुआ। विनायक दामोदर सावरकर मेत्सिनी को अपना आदर्श नायक मानते थे। लाला लाजपत राय मेत्सिनी को अपना राजनीतिक गुरू मानते थे। बाद मे लाला लाजपत राय ने मेत्सिनी की प्रसिद्ध रचना 'द ड्यूटी ऑफ मैन' का उर्दू मे अनुवाद किया ।
१९९६ यूईएफए कप फाइनल
१९९६ यूईएफए कप फाइनल एक फुटबॉल मैच था, जो जर्मनी के बेयर्न म्यूनिख और फ्रांस के बोर्डो के बीच दो चरण मे खेला गया था। बेयर्न म्यूनिख फाइनल समग्र पर 5-1 से जीता।
शोभा नागिरेड्डी
शोभा नागिरेड्डी (१६ नवम्बर १९६८ – २४ अप्रैल २०१४) एक भारतीय राजनीतिज्ञा थीं।
शोभा का विवाह १९८६ में भूमा नागिरेड्डी के साथ हुआ। युग्ल के २ पुत्रियाँ और एक पुत्र हैं।
२३ अप्रैल २०१४ की रात्रि को आल्लगड्ड के निकट शोभा की गाडी पलट गई। वो २०१४ के विधानसभा चुनावों का प्रचार करके लौट रही थीं। कुछ घण्टों बाद हैदराबाद में एक अस्पताल में उनका देहान्त हो गया। वो ४५ वर्ष की थीं।
देख तमाशा देख
देख तमाशा देख बॉलीवुड की हिन्दी फ़िल्म है जिसका निर्देशन फ़िरोज़ अब्बास ख़ान ने किया है। यह सच्ची घटनाओं पर आधारित भारत के सामाजिक-राजनीतिक चरित्र पर एक तंज है। फ़िल्म की कहानी राजनेता के विशाल कटआउट के वज़न तले दबकर मर गए एक ग़रीब आदमी की धार्मिक पहचान ढूंढने के इर्द-गिर्द घूमती है। फ़िल्म में मुख्य अभिनय भूमिका में सतीश कौशिक और गणेश यादव हैं।
एक ग़रीब आदमी राजनेता मुथा सेठ (सतीश कौशिक) के विशाल बिजली के खम्बे से झुलस कर दबकर मर जाता है। कुछ मुसलमान उसके शव को दफ़नाने लगते हैं तो हिन्दुओं का एक समूह आकर इस पर आपत्ति करता है और शव को उन्हें सौंप देने की मांग करता है। मुसलमानों के अनुसार मृतक मुस्लिम था और हिन्दुओं के अनुसार मृतक उनमें से एक था। मामला पहले पुलिस के पास जाता है और आगे बढ़ते-बढ़ते न्यायालय पहुँच जाता है। मृतक का शव उसके भाई लक्ष्मण (हृदयनाथ राणे) को न सौंपकर मुर्दाघर में रखा जाता है। धीरे-धीरे इस विवाद में राजनेता शामिल हो जाते हैं जिससे मामला और अधिक भड़क जाता है। इसी घटना के आगे बढते-बढते सांप्रदायिक दंगे भड़कने लगते हैं। न्यायालय शव मृतक के भाई लक्ष्मण को सौंपने का आदेश देता है। मृतक की बीवी फ़ातिमा (तन्वी आज़मी) विवाद को बढ़ता नहीं देखना चाहती और उसे शव के अन्तिम संस्कार के रूप में दाह-संस्कार और दफ़नाये जाने को लेकर कोई आपत्ति नहीं है। एक स्थानीय समाचार पत्र भी इस घटना को उछालने का कार्य करता है और नेता विवाद का राजनीतिक लाभ देखते हैं।
टू स्टेट्स (फ़िल्म)
टू स्टेट्स २०१४ की एक भारतीय रूमानी हास्य फ़िल्म है। इसका निर्देशन अभिषेक वर्मन ने किया है और यह फ़िल्म चेतन भगत रचित २००९ के इसी नाम के के उपन्यास पर आधारित है। इसके निर्माता करण जौहर और साजिद नाडियाडवाला हैं। फ़िल्म अभिनेता अर्जुन कपूर और आलिया भट्ट मुख्य अभिनय भूमिका में हैं। फ़िल्म १८ अप्रैल २०१४ को जारी की गई और समीक्षकों से सकारात्मक समीक्षायें प्राप्त की।
फ़िल्म में क्रिश मल्होत्रा (अर्जुन कपूर) एक पंजाबी लड़का है और अनन्या स्वामीनाथन (आलिया भट्ट) एक तमिल ब्राह्मण लड़की है। ये दोनो अहमदाबाद के एक महाविद्यालय में मिलते हैं और दोनों में प्यार हो जाता है। उन्हें उनकी शादी में आने वाली पारिवारीक समस्याओं का बिलकुल भी ज्ञान नहीं था।फ़िल्म का संगीत शंकर-एहसान-लॉय ने दिया है जबकि गीत अमिताभ भट्टाचार्य ने तैयार किये हैं। फ़िल्म का प्रथम गीत "ओफ़्फ़ो" अदिति सिंह शर्मा और अमिताभ भट्टाचार्य ने गाया है जो ७ मार्च २०१४ को जारी किया गया। दूसरा गीत "लोचा-ए-उलफ़त" बेनी दयाल ने गाया है जो १३ मार्च २०१४ को जारी किया गया। फ़िल्म के सभी संगीत एकसाथ १४ मार्च २०१४ को जारी किया गया।
१९९७ यूईएफए कप फाइनल
१९९७ यूईएफए कप फाइनल एक फुटबॉल मैच था, जो जर्मनी के शाल्का और इटली के इंटरनेजियोनल के बीच दो चरण मे खेला गया था। फाइनल समग्र पर 1-1 से समाप्त हुआ, लेकिन अंत में शाल्का पेनल्टी शूटआउट पर फाइनल 4–1 से जीता।
१९९८ यूईएफए कप फाइनल
१९९८ यूईएफए कप फाइनल 6 मई 1998 पर पैरिस, फ्रांस में पार्क डेस प्रिंसेस में हुए एक फुटबॉल मैच था। यह दो इतालवी टीम इंटरनेजियोनल और लेज़िओ के बीच खेला गया था। इंटरनेजियोनल फाइनल 3-0 से जीत लिया। यह पहला एकल लेग यूईएफए कप फाइनल था।
राजीव सूरी
राजीव सूरी (जन्म १९६७) मोबाइल कारोबार कम्पनी नोकिया सोलूशन्स एण्ड नेटवर्क्स के मुख्य कार्यकारी अधिकारी (सीईओ) हैं। सीईओ नियुक्त होने से पूर्व उन्होंने भारत में नोकिया सीमेंस के सेवा प्रभाग का अगस्त 2007 से सितम्बर 2009 तक नेतृत्व किया और अब इस प्रभाग का कंपनी के राजस्व का आधा हिस्सा है। वह उन उच्च कंपनी के अधिकारियों में से है जिन्होंने बिना एमबीए या अन्य परास्नातक डिग्री के इतनी उपलब्धियां हासिल की।
राकेश दीवाना
राकेश दीवाना (१९६९ – २७ अप्रैल २०१४) छोटे पर्दे के भारतीय अभिनेता थे। उनका जन्म १९६९ में हाथरस, उत्तर प्रदेश में हुआ। उन्हें मुख्यतः २०१० में प्रसारित धारावाहिक 'रामायण' में कुंभकर्ण का किरदार निभाने के लिए जाना जाता है। उन्होंने अप्रैल २०१४ के अन्तिम सप्ताह में मोटापा घटाने का ऑपरेशन करवाया था जिसके परिणामस्वरूप २७ अप्रैल २०१४ को उनका निधन हो गया।
मालती बेडेकर
मालती बेडेकर (अन्य नाम: विभावरी शिरूरकर, मालती विश्राम बेडेकर) (18 मार्च 1905 - 7 मई 2001) एक भारतीय मराठी लेखिका थीं। वह मराठी साहित्य में पहली प्रमुख नारीवादी लेखिका के रूप में जानी जाती हैं। बालुताई खरे (मराठी: बाळुताई खरे) उनके मायके का नाम था। वे अनंतराव और इंदिराबाई खरे की बेटी थी। उनकी 1938 में विश्राम बेडेकर से मुलाकात हुई और शादी भी, तत्पश्चात उन्होने अपना नाम मालती विश्राम बेडेकर रख लिया।
जयदेव वेदालंकार
डॉ॰ जयदेव वेदालंकार (जन्म: ५ दिसम्बर १९४१) दर्शनशास्‍त्र, वैदिक साहित्य, धर्म और संस्‍कृति के उद्भट्ट विद्वान हैं। इन्‍होंने अनेक ग्रन्‍थों की रचना की है। वे गुरुकुल कांगड़ी विश्वविद्यालय के अनेक उच्‍च पदों जैसे डीन प्राच्‍यविद्या संकाय, प्रोफेसर एवं अध्‍यक्ष दर्शन विभाग और कुल सचिव आदि पदों पर प्रशासनिक कार्यों को सफलतापूर्वक निर्वहण करते रहे हैं।
डॉ॰ जयदेव का जन्‍म झाड़ौदा कलाँ, नई दिल्ली में एक सामान्‍य किसान परिवार में हुआ था। उनके पिता का नाम श्री जुगलाल सिंह था। उन्‍होंने अत्‍यधिक परिश्रम कर के अपने आचार्यों का आशीर्वाद प्राप्‍त किया है। आप स्‍व. स्‍वामी आत्‍मानन्द सरस्‍वती, आचार्य प्रियवत, सुखदेव विद्यावाचस्‍पति और आचार्य रामनाथ वेदालंकार आदि आचार्यों के प्रिय शिष्‍य रहे हैं। ये एक विनम्र स्‍वभाव के व्‍यक्‍तित्‍व के धनी हैं। आप अनेक सामाजिक संगठनों में सेवा प्रदान करते हैं। आप एक एन.जी.ओ. के संस्‍थापक अध्‍यक्ष हैं। आपने इस ट्रस्‍ट के द्वारा अनेक विद्वानों एवं संस्‍थाओं को सम्‍मानित किया हैं।
वेदालंकार – गुरुकुल कांगड़ी विश्वविद्यालय हरिद्वार,
एम०ए० - गुरुकुल कांगड़ी विश्वविद्यालय हरिद्वार,
पी-एच०डी० – मेरठ विश्वविद्यालय, मेरठ,
डी०लिट्० – राँची विश्वविद्यालय, बिहार।
वैदिक दर्शन, भारतीय दर्शन की समस्याएँ, उपनिषदों का तत्त्वज्ञान, भारतीय दर्शन में प्रमाण, वैदिक साहित्य का इतिहास, भारतीय दर्शन तत्त्व एवं ज्ञान मीमांसा के मौलिक सम्प्रत्यय, भारतीय दर्शनशास्त्र का इतिहास (पाँच खण्ड), वैदिक संस्कृति।
एम॰के॰ बिनोदिनी देवी
महाराज कुमारी बिनोदिनी देवी (6 फ़रवरी 1922 – 17 जनवरी 2011) मणिपुरी भाषा की भारतीय लेखिका थीं। वे दक्षिण पूर्व हिमालयी राज्य पूर्वोत्तर भारत और मणिपुर के पूर्व शाही परिवार की सदस्या थीं।उन्हें साहित्य और शिक्षा के लिए वर्ष 1976 में भारत सरकार के द्वारा पद्म श्री से सम्मानित किया गया।
विनोदिनी देवी का जन्म मणिपुर के राजपरिवार में हुआ। उनके पिता राजपरिवार में पश्चिमी शिक्षा प्राप्त पहले व्यक्ति थे। उनकी पढ़ाई शिलांग और शांतिनिकेतन में हुई। वे कलाभवन में पेंटिंग और मूर्तिकला की छात्रा थीं, लेकिन वहां रहते हुए वे रवीन्द्र साहित्य और रवीन्द्र संगीत की गहराई से परिचित हुईं। विनोदिनी देवी ने प्रचुर अनुवाद किए
राजघराने से होने के बावजूद उनके लेखन में वामपंथी रुझान और आम आदमी का दर्द है। ऐतिहासिक उपन्यास 'बोड़ो साहेब ओंग्बी सनातोम्बी' ने साहित्य की दुनिया में मुझे व्यापक पहचान दिलाई। उन्होने कई फीचर फिल्में और वृत्तचित्र बनाए हैं। इनमें से ज्यादातर मणिपुर से जुड़ी हैं। अपने पिता महाराज चूड़ाचंद सिंह की स्मृति में उन्होने जो पुस्तक लिखी जिसमें उन्होने मणिपुर की राजनीतिक स्थिति, मणिपुरी परम्परा और आधुनिकता के बारे में विस्तार से लिखा है।
तल्लक्षण
तल्लक्षण शब्द प्राचीन भारतीय गणित में 10 (1 के पीछे 53 शून्य) के लिए प्रयोग किया जाता था।
एम॰के॰ इंदिरा
एम॰के॰ इंदिरा (पूरा नाम: मंडगड्डे कृष्णराव इंदिरा) ()(5 जनवरी 1917 - 15 मार्च 1994) कन्नड़ भाषा की एक प्रसिद्ध उपन्यासकार थी।
डी॰एच॰ डीसिल्वा
देंक्षेनिया हेमचन्द्र डीसिल्वा (१९३३ – २५ अप्रैल २०१४) श्रीलंकाई क्रिकेट खिलाड़ी थे। २५ अप्रैल २०१४ को ८१ वर्ष की आयु में मेलबॉर्न, ऑस्ट्रेलिया में उनका निधन हो गया।
वन इंडिया
वन इंडिया () बी॰जी॰ महेश द्वारा स्थापित और ग्रेनियम इन्फार्मेशन टेक्नोलॉजीज़ प्राइवेट लिमिटेड के स्वामित्व वाला भारतीय ऑनलाइन वेब प्रवेशद्वार है। इस जालस्थल पर सात भिन्न भाषाओं में समाचार, खेल, यात्रा, मनोरंजन, व्यापार, जीवन, विडियो और वर्गीकृत उपलब्ध करवाये जाते हैं।
मोहम्मद बदी
मोहम्मद बदी (, ; जन्म ७ अगस्त १९४३) मिश्र की मुस्लिम ब्रदरहुड नामक पार्टी के प्रमुख नेता हैं। उन्होंने २०१० से अंतरराष्ट्रीय मुस्लिम ब्रदरहुड संस्था की मिश्र शाखा का २०१० से नेतृत्व किया है। जनरल गाइड बनने से पहले बदी १९९६ से समूह की संचालन परिषद, गाइडेंस ब्यूरो के सदस्य थे। उन्हें २० अगस्त २०१३ को मिस्र के अधिकारियों ने गिरफ्तार कर लिया। २८ अप्रैल २०१४ को उन्हें अन्य ६८२ लोगों के साथ फांसी की सज़ा सुनाई। ये सभी लोग मिश्र के पूर्व राष्ट्रपति मोहम्मद मुर्सी के समर्थक हैं। बदी पर २०१३ में मीन्या में एक पुलिस स्टेशन पर हमला करने का आरोप है। इस हमले में एक पुलिसकर्मी मारा गया था।
बदी का जन्म औद्योगिक नगर अल-महल्ल अल कुब्रा में ७ अगस्त १९४३ को हुआ। उन्होंने १९६५ मे पशु चिकित्सा में डीग्री प्राप्त की।
१९९९ यूईएफए कप फाइनल
१९९९ यूईएफए कप फाइनल, 12 मई 1999 पर मास्को, रूस में लूजनिक्की स्टेडियम में हुए एक फुटबॉल मैच था। यह इटली के पार्मा और फ्रांस के मार्सिले के बीच खेला गया था। पार्मा ने फाइनल 3-0 से जीत लिया।
भार्गवी राव
भार्गवी प्रभंजन राव (14 अगस्त 1944 – 23 मई 2008), तेलुगू भाषा की प्रख्यात अनुवादक थी, जिन्हें साहित्य अकादमी पुरस्कार प्राप्त था। अपने जीवन कल में वे सक्रिय रूप से लेखक और नाटककार गिरीश कर्नाड के विभिन्न कार्यों के अनुवाद में शामिल रही थीं। उनके सृजन कर्म के अंतर्गत प्रकाशित "नूरेला पांटा" उनकी सर्वाधिक चर्चित कृतियों में से एक है, जो बीसवीं सदी की महिला लेखिकाओं की सौ छोटी कहानियों का तेलगु भाषा में एक संकलन है।
रॉबर्ट वाड्रा
रॉबर्ट वाड्रा (जन्म-18 मई 1969) भारत के भूतपूर्व प्रधानमंत्री श्री राजीव गांधी की सुपुत्री कांग्रेस की राष्ट्रीय महासचिव प्रियंका गांधी के पति हैं।  वाड्रा का जन्म 18 मई 1969 को हुआ था। उनके पिता का नाम राजेन्द्र वाड्रा तथा माँ का नाम मॉरीन वाड्रा है, जो कि मूल रूप से स्कॉटिश हैं। उनके दादा हुकुम राय वाड्रा यहां 1954 में पाकिस्तान के सियालकोट के एक पंजाबी खत्री परिवार से आकर पहले बेंगलुरु और फिर मुरादाबाद में आकर बस गए थे। यहीं रॉबर्ट का जन्म हुआ। पिता राजेंद्र वाड्रा का पीतल का शुरू में छोटा-मोटा कारोबार था जो कि बाद में काफी फला फूला। रॉबर्ट ने दिल्ली के ब्रिटिश स्कूल में पढ़ाई की। दसवीं के बाद उन्होंने पढ़ाई नहीं की।हाँ ये सही बात है।
1997 में रॉबर्ट का विवाह प्रियंका से हुआ।
उनकी बहन मिशेल की 2001 में एक कार दुर्घटना में मृत्यु हो गई। 2003 में उनके भाई रिचर्ड की लाश घर में लटकी हुई मिली थी और पिता ने 2009 में आत्महत्या कर ली।
2005 में उन्हें सरकार ने एयरपोर्ट पर सुरक्षा जांच से मुक्त रहने वालों की वीआईपी लोगों की सूची में शामिल किया था। तब सवाल उठे कि किस आधार पर इन्हें यह सुविधा दी गई है।
हरियाणा के एक अफसर अशोक खेमका ने लैंड कंसोलिडेशन डिपार्टमेंट का चार्ज छोड़ते वक्त रॉबर्ट और भारत की एक अग्रणी रियल एस्टेट कंपनी डीएलएफ के बीच गुड़गांव जिले में हुई ज़मीन सौदे की म्यूटेशन को रद्द कर दिया। अपनी रिपोर्ट में खेमका ने कहा कि यदि सही तरीके से जांच हो तो हरियाणा की काँग्रेस सरकार के कार्यकाल के दौरान 20 हजार करोड़ से 350 हजार करोड़ तक का जमीनों का घोटाला निकल कर सामने आ सकता है।
2014 चुनावों के दौरान अमेरिका के एक प्रतिष्ठित अखबार वॉल स्ट्रीट जर्नल में छपी खबर के अनुसार, वाड्रा ने 2007 में एक लाख रुपये के साथ अपने व्यापार की शुरुआत की, लेकिन 2012 में उनकी संपत्ति 300 करोड़ से भी अधिक की हो गई। अर्थव्यवस्था में छाई मंदी के समय में एसी वृद्धि आश्चर्यजनक है।
भारतीय विचार केन्द्रम्
भारतीय विचार केन्द्रम् भारत का एक सामाजिक सांस्कृतिक शोध संस्थान है। इसका मुख्यालय तिरुवनन्तपुरम में है। इसकी स्थापना १९८२ में श्री पी परमेश्वरन् द्वारा की गयी थी। यह त्रावणकोर-कोच्चि की साहित्यिक, वैज्ञानिक तथा परमार्थ सोसायटीज अधिनियम १९९१ के आधीन पंजीकृत है। इस संस्था का उद्देश्य राष्ट्रीय पुनर्निर्माण के लिये अनुसंधान करना है।
लेखक, विचारक तथा राष्ट्रीय स्वयंसेवक संघ के बहुत पुराने प्रचारक श्री पी परमेश्वरन् इसके संस्थापक-निदेशक हैं। अजमेर (राजस्थान) के प्रसिद्ध महर्षि दयानंद सरस्वती विश्वविद्यालय ने भारतीय विचार केन्द्रम् को अनुसंधान हेतु मान्यता भी प्रदान की है।
बृहत् संख्याओं का इतिहास
बड़ी संख्याओं के प्रयोग का इतिहास भी काफी पुराना है। विभिन्न संस्कृतियों ने परम्परागत रूप से बड़ी संख्याओं के नामकरण के लिए को अलग-अलग पद्धति अपनायी। इसके अलावा अलग-अलग संस्कृतियों में कितनी बड़ी संख्याओं का प्रयोग हुआ, ये सीमाएंम् भी भिन्न भिन्न हैं।
प्राचीन भारत में बृहत् संख्याओं के बारे में विशेष रुचि देखने को मिलती है और इसका कारण उनके धार्मिक विचार थे। उदाहरण के लिए वैदिक साहित्य में १० की ६२ घात तक की संख्याओं के लिए अलग-अलग नाम प्राप्त होते हैं। यहाँ तक कि यजुर्वेद में 'अनन्त' (पूर्ण) की चर्चा है। इसमें कहा गया है कि यदि 'पूर्ण' से 'पूर्ण' घटाया जाया तो भी 'पूर्ण' ही शेष रहता है।
ईसापूर्व ५वीं शताब्दी में भारत में प्रयोग किये जानी कुछ बड़ी संख्याओं की सूची नीचे दी गयी है- ("Georges Ifrah: A Universal History of Numbers, pp 422–423" देखें):
अभ्युदय (पत्र)
अभ्युदय हिन्दी का ऐतिहासिक साप्ताहिक पत्र है जिसका आरम्भ मदन मोहन मालवीय जी ने की थी। सन् 1907 में बसंत पंचमी के दिन इसका प्रकाशन आरम्भ हुआ। मालवीय जी ने ‘अभ्युदय‘ के लिए लिए जो संपादकीय नीति तैयार की थी उसका मूल तत्व था - स्वराज। महामना ने इस पत्र में ग्रामीण लोगों की समस्याओं को महत्त्वपूर्ण स्थान दिया था जिसका प्रमाण ‘अभ्युदय‘ के पृष्ठों पर लिखा यह वाक्य था- ‘कृपा कर पढ़ने के बाद अभ्युदय किसी किसान भाई को दे दीजिए‘।
अरविन्द राजन
श्री अरविन्द राजन भारत के केन्द्रीय औद्योगिक सुरक्षा बल के महानिदेशक हैं। 01 मई 2014 से वे सशस्त्र सीमा बल के महानिदेशक का अतिरिक्त पदभार भी संभाल रहे हैं। अगस्त 2014 में सीमा सुरक्षा बल में अपर महानिदेशक पद पर कार्यरत श्री वंशीधर शर्मा को सशस्त्र सीमा बल का महानिदेशक नियुक्त किया गया।
सशस्त्र सीमा बल के महानिदेशक
सशस्त्र सीमा बल भारत का एक प्रमुख अर्धसैनिक बल है। इसके महानिदेशकों की सूची यहाँ दी गई है:
अरुण चौधरी
श्री अरुण चौधरी 30 अप्रैल 2014 तक भारत के सशस्त्र सीमा बल के महानिदेशक रह चुके हैं। उनकी सेवानिवृत्ति के पश्चात् यह पद श्री अरविन्द राजन ने संभाला।
बिहार काडर के 1977 बैच के आईपीएस अधिकारी श्री अरुण चौधरी इससे पहले इंटेलिजेंस ब्यूरो, सीआईएसएफ और बिहार पुलिस में विभिन्न महत्वपूर्ण पदों पर काम कर चुके हैं।
रशीद जहाँ
रशीद जहाँ (5 अगस्त 1905 – 29 जुलाई 1952, उर्दू:ڈاکٹر رشید جہاں), भारत से उर्दू की एक प्रगतिशील लेखिका, कथाकार और उपन्यासकार थीं, जिन्होंने महिलाओं द्वारा लिखित उर्दू साहित्य के एक नए युग की शुरुआत की। वे पेशे से एक चिकित्सक थीं।
उनका जन्म 5 अगस्त 1905 को उत्तर प्रदेश के अलीगढ़ शहर में हुआ। उनकी माँ का नाम वहीद शाहजहां बेगम और पिता का नाम शेख अबदुल्लाह था। उनके पिता अलीगढ़ के मशहूर शिक्षाविद और लेखक तथा अलीगढ़ महिला कॉलेज के संस्थापकों में से एक थे, जिन्हें साहित्य एवं शिक्षा के क्षेत्र में सन १९६४ में भारत सरकार द्वारा, पद्म भूषण से सम्मानित किया गया था। राशिद की प्रारंभिक शिक्षा अलीगढ़ में हुई। तत्पश्चात वे लखनऊ के ईज़ा बेला थोबरोन कॉलेज से इंटर करने के बाद दिल्ली के लॉर्ड हार्डिंग मेडिकल कॉलेज से वर्ष 1934 में डॉक्टर बनकर निकलीं। वर्ष 1934 में उनकी शादी महमूद अलजाफरा के साथ हुई जो उर्दू के लेखक होने के साथ अमृतसर के इस्लामिया कॉलेज में प्रिंसिपल थे। वहीं डॉ॰ रशीद जहां की मुलाकात फ़ैज़ अहमद फ़ैज़ से हुई और वे सक्रिय रूप से प्रगतिशील आंदोलन से जुड़ गईं। रशीद पहली बार चर्चा में तब आई जब उनकी कहानियों और नाटकों का संग्रह ‘अंगारे’ 1932 में प्रकाशित हुआ, क्योंकि उनकी कहानियों और नाटकों में तत्कालीन समाज में प्रचलित मुस्लिम कट्टरपंथ तथा यौन नैतिकता को गहरी चुनौती दी गई थी। जल्द ही यह ब्रिटिश शासन द्वारा प्रतिबंधित भी हो गई। रशीद जहाँ भारतीय कम्युनिस्ट पार्टी और प्रगतिशील लेखक संघ की सक्रिय कार्यकर्ता थीं।  रशीद का निधन 29 जुलाई 1952, को मॉस्को, रूस में हुआ।
२००० यूईएफए कप फाइनल
२००० यूईएफए कप फाइनल, 17 मई 2000 पर कोपेनहेगेन, डेनमार्क में पार्किंग स्टेडियम में हुए एक फुटबॉल मैच था। यह तुर्की के गालतासराय और इंग्लैंड के आर्सेनल के बीच खेला गया था। फाइनल अतिरिक्त समय के बाद 0-0 पर समाप्त हुआ, लेकिन अंत में गालतासराय पेनल्टी शूटआउट पर फाइनल 4–1 से जीता। गालतासराय एक यूरोपीय क्लब टूर्नामेंट जीतने वाले पहले तुर्की टीम हैं।
नूतनतम युग
होलोसीन ईपॉक या नूतनतम युग (Holocene /ˈhɒlɵsiːn/) भूवैज्ञानिक युग है जो अत्यंतनूतन युग के पश्चात आरम्भ हुआ। वर्तमान युग होलोसीन ईपॉक ही है। मौजूदा ईपॉक का नाम होलोसीन ईपॉक है, जो 11700 साल पहले शुरू हुआ था। इस होलोसीन ईपॉक (युग) को तीन अलग-अलग कालों में बांटा गया है- अपर, मिडल और लोअर। इनमें तीसरे यानी लोअर काल को मेघालयन नाम दिया गया है।
चिकित्सा भूविज्ञान
चिकित्सा भूविज्ञान (Medical geology) उभरता हुआ अन्तरविषयी वैज्ञानिक क्षेत्र है जो प्राकृतिक भूवैज्ञानिक तत्त्वों के जीवों तथा मानवों पर पड़ने वाले प्रभावों का अध्ययन करता है।
विकासनगर
विकासनगर (Vikasnagar) भारत के उत्तराखण्ड राज्य के देहरादून ज़िले में स्थित एक नगर है।
विकासनगर उत्तराखण्ड की हिमाचल प्रदेश के साथ लगती सीमा पर यमुना नदी के तट पर है।
विकासनगर उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है तथा टिहरी गढ़वाल लोक सभा निर्वाचन क्षेत्र के अंतर्गत आता है। 2012 में इस क्षेत्र में कुल 93,524 मतदाता थे। 2012 के विधानसभा चुनाव में भारतीय राष्ट्रीय कांग्रेस के श्री नव प्रभात इस क्षेत्र के विधायक चुने गए।
खालिद चौधरी
खालिद चौधरी (२० दिसम्बर १९१९ – ३० अप्रैल २०१४) एक बंगाली कलाकार और रंगकर्मी थे। उन्होंने "सम्भू मित्र", "त्रिपति मित्रा" और "श्यामानन्द जालान" सहित विभिन्न हिन्दी और बंगाली नाटकों का निर्देशन किया। वो जीवनभर अविवाहित रहे। उन्हें २०१२ में भारत सरकार ने पद्म भूषण से सम्मानित किया। ३० अप्रैल २०१४ को ९५ वर्ष की आयु में उनका निधन हो गया।
भूपाल सिंह छंतेल मगर
नायब सूबेदार भूपाल सिंह छंतेल मगर को 2014 में कीर्ति चक्र से सम्मानित किया गया। वे भारतीय थलसेना की रैजिमेंट एस/5 गोरखा राइफल्स में हैं।
31 अगस्त 2013 को कुपवाड़ा में नियंत्रण रेखा पर एक महत्वपूर्ण भाग की चौकीदारी करते समय नायब सूबेदार भूपाल सिंह छंतेल मगर की नजर हथियारबंद  आतंकवादियों की गतिविधियों पर गई। त्वरित गति से निर्णय लेते हए भूपाल सिंह गोलीबारी के बीच उबड़-खाबड़ जमीन और पत्थरों से ओट लेते हुए आतंकवादियों के निकट पहुंच गए। इस साहसी सैनिक ने मजबूत इरादे दिखाते हए लंबे समय तक गोलीबारी की तथा एक आतंकवादी को मार गिराया और एक आतंकवादी को घायल कर दिया। जब घायल आतंकवादी एक बड़े पत्थर के पीछे छिपा हुआ था तब इस साहसी सैनिक ने अपनी जान की परवाह न करते हुए आतंकवादी की ओर बढ़कर उसे मार गिराया।
कमला सुरय्या
कमला सुरय्या पूर्व नाम कमला दास (अँग्रेजी: Kamala Surayya, मलयालम: കമല സുറയ്യ, 31 मार्च 1934- 31 मई 2009) अँग्रेजी वो मलयालम भाषा की भारतीय लेखिका थीं। वे मलयालम भाषा में "माधवी कुटटी" के नाम से लिखती थीं। उन्हें उनकी आत्मकथा ‘माई स्टोरी’ से अत्यधिक प्रसिद्धि मिली।
31 मार्च 1934 को केरल के त्रिचूर जिले के पुन्नायुर्कुलम, (पूर्व में मालाबार जिला, मद्रास प्रैज़िडन्सी, ब्रिटिश राज) में जन्मी कमला की बहुत ही कम उम्र में शादी हो गई थी। उस वक्त उनकी उम्र मात्र 15 साल की थी।
वे मात्र 15 साल की उम्र से कवितायें लिखने लगी थीं। उनकी माँ बालमणि अम्मा एक बहुत अच्छी कवयित्री थीं और उनके लेखन का कमला दास पर खासा असर पड़ा। यही कारण है कि उन्होंने कविताएँ लिखना शुरू किया। लेकिन पारिवारिक जिम्मेदारियों के कारण उन्हें लिखने के लिए तब तक जागना पड़ता था जब तक कि पूरा परिवार सो न जाए। परिवार के सो जाने के बाद वे रसोई घर में अपना लेखन जारी रखतीं और सुबह तक लिखती रहतीं। इससे उनकी सेहत पर प्रतिकूल असर पड़ा और यही कारण है कि वे बीमार रहने लगीं। वे उस समय विवादों में आईं जब उन्होंने अपने आत्मकथात्मक लेखन को माय स्टोरी नाम से संग्रहित किया जो हिंदी में "मेरी कहानी" के नाम से प्रकाशित हुई। यह किताब इतनी विवादास्पद हुई और इतनी पढ़ी गई कि उसका पंद्रह विदेशी भाषाओं में अनुवाद हुआ। इसी की बदौलत उन्हें राष्ट्रीय और अंतरराष्ट्रीय स्तर पर ख्याति मिली।
कमला की अंग्रेजी में ‘द सिरेंस’, ‘समर इन कलकत्ता’, ‘दि डिसेंडेंट्स’, ‘दि ओल्डी हाउस एंड अदर पोएम्स ’, ‘अल्फाेबेट्स ऑफ लस्ट’’, ‘दि अन्ना‘मलाई पोएम्सल’ और ‘पद्मावती द हारलॉट एंड अदर स्टोरीज’ आदि बारह पुस्तकें प्रकाशित हो चुकी हैं। मलयालम में ‘पक्षीयिदू मानम’, ‘नरिचीरुकल पारक्कुम्बोल’, ‘पलायन’, ‘नेपायसम’, ‘चंदना मरंगलम’ और ‘थानुप्पू’ समेत पंद्रह पुस्तकें प्रकाशित हो चुकी हैं।
कमला दास ने 11 दिसंबर, 1999 में 65 साल की उम्र में इस्लाम धर्म को अपना कर कमला सुरैया हो गईं थी. उन्होंन कहा थाः  "मुझे दाह संस्कार की हिंदू प्रक्रिया पसंद नहीं है. मैं नहीं चाहती मेरे शरीर को जलाया जाए. यह एक छोटी वजह हो सकती है. लेकिन मेरा इस्लामिक जीवनशैली के प्रति खास लगाव रहा है. मैंने दो नाबीना (अंधे) मुस्लिम बच्चों इरशाद अहम और इम्तियाज अहमद को गोद लिया है. वे मुझे इस्लाम के करीब लाए हैं..."
उनकी मृत्यु पुणे में दिनांक 31 मई 2009 को 75 वर्ष की उम्र में हुई।
अनूप जोसेफ मंजाली
मेजर अनूप जोसेफ मंजाली (बिहार रेजिमेंट / 24वीं बटालियन राष्ट्रीय राइफल्स) को 2013 में कीर्ति चक्र से सम्मानित किया गया।
औद्योगिक नीति संकल्प, १९५६
भारत का औद्योगिक नीति संकल्प, १९५६ भारतीय संसद द्वारा अंगीकृत संकल्प है जो १९५६ की अप्रैल माह में पारित हुआ। भारत के औद्योगिक विकास से सम्बन्धित यह पहला वृहद दस्तावेज था। इसमें स्पष्ट रूप से तीन प्रकार के उद्योगोंकी बात की गयी थी। यही नीति बहुत लम्बे समय तक भारत की मूल औद्योगिक नीति बनी रही। इस प्रस्ताव के अनुसार भारत के सामाजिक एवं आर्थिक नीतियों का उद्देश्य भारत को समाजवादी राज्य बनाना था।
भारतीय राष्‍ट्रीय रक्षा विश्वविद्यालय
भारतीय राष्‍ट्रीय रक्षा विश्वविद्यालय एक प्रस्तावित विश्वविद्यालय है।
प्रधानमंत्री डॉ॰ मनमोहन सिंह ने 23 मई 2013 को बि‍नोला, गुड़गांव, हरियाणा में भारतीय राष्‍ट्रीय रक्षा विश्‍विद्यालय की आधारशि‍ला रखी। प्रस्‍तावि‍त भारतीय राष्‍ट्रीय रक्षा वि‍श्‍वि‍द्यालय 200 एकड़ से अधि‍क भूमि पर स्‍थि‍त होगा। यह 2018 में पूरी तरह से कार्य करना शुरू करेगा।
यह विश्वविद्यालय पूर्णरूप से स्‍वायत्त संस्‍था होगी। इ‍से संसद के अधि‍नि‍यम के तहत गठि‍त कि‍या जाएगा। राष्‍ट्रपति‍ वि‍श्वविद्यालय के वि‍जि‍टर होंगे तथा रक्षा मंत्री इसके चांसलर रहेंगे।
हाइकु 1989
हाइकु 1989 हिन्दी हाइकु कविताओं का सर्व प्रथम संग्रह है। इस संग्रह का सम्पादन कमलेश भट्ट कमल तथा रामनिवास पंथी ने किया है। संग्रह में 30 हाइकुकारों की सात-सात चुनिन्दा हाइकु कविताओं को प्रकाशित किया गया है। हाइकु1989 का प्रकाशन वर्ष 1989 में हुआ। इस संग्रह में सम्मिलित हाइकुकार हैं- झीणा भाई देसाई स्नेह रश्मि, भगवतशरण अग्रवाल, उर्मिला कौल, राम कृष्ण ‘विकलेश’, डा॰ जीवन प्रकाश जोशी, कमल किशोर गोयनका, मोतीलाल जोतवाणी, सत्यानन्द जावा, सत्यपाल चुघ, वेदज्ञ आर्य, शैल सक्सेना, श्याम निर्मम, सतीष राठी, सावित्री डागा, विद्या विन्दु सिंह, सुरेश चन्द्र वात्स्यायन, सुधा गुप्ता, शैल रस्तोगी, गोविन्द नारायण मिश्र, जवाहर इन्दु, राजेन्द्र बहादुर सिंह राजन, रामनारायण रमण, राम सुमेर मधुपर्क, शम्भुदयाल सिंह सुधाकर, शम्भुदयाल द्विवेदी बन्धु, राधेश्याम, अशोक कुंगवानी, पुरुषोत्तम सत्यप्रेमी, रामनिवास पन्थी, कमलेश भट्ट कमल
बदख़्शान भूस्खलन २०१४
२ मई २०१४ को अफ़ग़ानिस्तान के बदख़्शान प्रान्त के आर्गो जिले में मूसलाधार बारिश से भूस्खलन की घटना हुई। इस घटना में मारे गये लोगों की संख्या अलग-अलग स्रोतों से भिन्न प्राप्त हुई जो ३५० से २७०० तक है। लगभग ३०० मकान ध्वस्थ हो गये जबकि १४००० घर क्षतिग्रस्त हो गये। बचावकर्मियों को शुरुआत में अन्य भूस्खलन के कारण परेशानियों का सामना करना पड़ा।
२ मई २०१४ को अफ़ग़ानिस्तान के बदख़्शान प्रान्त के आर्गो नामक जिले में पहाड़ का एक हिस्सा एक गांव पर गिर गया। वहाँ पिछले सप्ताह से मूसलाधार बारिश और बाढ़ की स्थिति पहले स्से बनी हुई थी। भूस्खलन पास के गाँव प्रभावित हुये। हज़ारों घर प्रभावित हुये जबकि ३०० घर भूस्खलन में दफन हो गये यह संख्या गाँव का लगभग एक तिहायी है। ये गाँव हजारों टन मलबे और चटानों के नीचे दब गये जिसने कीचड़ से बनी लहर का रूप ले लिया और राह में आने वाली प्रत्येक वस्तु को ध्वस्त कर दिया।
प्रारम्भिक भूस्खलन सुबह ११:०० बजे से दोपहर १:०० बजे तक हुआ। यह घटना शुक्रवार के दिन घटित हुई जब अधिकतर लोग कार्यस्थान पर जाने के स्थान पर घर पर ही पूजा का कार्य करते हैं। अफ़गानिस्तान सेना सहित बचाव कार्य जारी किये गये जिन्हें शुरुआती दौर में आवश्यक उपकरणों की कमी का सामना करना पड़ा।
अफ़ग़ानिस्तान के राष्ट्रपति हामिद करज़ई के अनुसार भूस्खलन में जान-माल का भारी नुकसान हुआ। अमेरिकी राष्ट्रपति बराक ओबामा ने कहा: "हम उन लोगों के साथ हैं जो अफ़ग़ानिस्तान के में भयंकर त्रासदी का सामना कर रहे हैं। [...] हम अफ़ग़ानिस्तान की इस त्रासदी में हर तरह से सहायता करने को तैयार हैं।"
गगन मै थाल
"गगन मै थाल, रव चंद दीपक बने..." यह आरती सिखों के प्रथम गुरु श्री गुरु नानक देव जी द्वारा उच्चारित है। उन्होंने यह आरती 1506 या 1508 में पूर्वी भारत की यात्रा के दौरान पुरी के श्री जगन्नाथ जी मंदिर में उच्चारण की थी। अमृतसर स्थित सिखों के तीर्थ स्थल श्री हरिमंदिर साहिब (स्वर्ण मंदिर) में प्रतिदिन संध्या समय रहरास साहिब के पाठ व अरदास के साथ यह आरती की जाती है।यह आरती मूल रूप मे गुरमुखी मे लिखी हुई है और सिखों के पवित्र आदि ग्रन्थ में शामिल है।
परंपरागत आरती से हट कर, इसमें सम्पूर्ण सृष्टि को ही परमात्मा की आरती में लीन कल्पित-प्रदर्शित किया गया है। आरती धनासरी राग में गायी जाती है जो संध्याकालीन राग है और गुरुग्रंथ साहिब की लगभग 115 रचनायें इस राग में निबद्ध हैं।
कई महान कविताओं व भारत के राष्ट्रगान के रचयिता आचार्य रवींद्रनाथ टैगोर से एक बार प्रख्यात फिल्म कलाकार बलराज साहनी, जो तब शांति निकेतन में अध्यापक थे, ने प्रश्न किया कि जिस प्रकार भारत का राष्ट्रगान उन्होंने लिखा है तो क्यों न सम्पूर्ण विश्व के लिए भी एक विश्वगान भी लिखें? इस पर उन्होंने कहा कि वह तो पहले ही लिखा जा चुका है, १६वीं शताब्दी में गुरु नानक के द्वारा। और यह मात्र इस विश्व ही नहीं, अपितु सम्पूर्ण ब्रह्माण्ड के लिए गान है। गुरुदेव टैगोर इस आरती से इतने प्रभावित थे कि उन्होंने स्वयं बांग्ला में इसका अनुवाद भी किया।
गुरु नानक ने अपनी आरती में परमात्मा के विराट स्वरुप का चित्रण किया है और कल्पना की है कि समस्त ब्रह्माँड ही उसकी पूजा में लीन है। आरती के प्रारंभिक बोल इस प्रकार हैं:
गगन मै थालु, रवि चंदु दीपक बने, तारका मंडल, जनक मोती। धूपु मलआनलो, पवण चवरो करे, सगल बनराइ फुलन्त जोति॥ कैसी आरती होइ॥ भवखंडना तेरी आरती॥ अनहत सबद बाजंत भेरी॥ਗਗਨ ਮੈ ਥਾਲੁ ਰਵਿ ਚੰਦੁ ਦੀਪਕ ਬਨੇ ਤਰਿਕਾ ਮੰਡਲ ਜਨਕ ਮੋਤੀ || ਧੂਪੁ ਮਲਆਨਲੋ ਪਾਵਣੁ ਚਵਰੋ ਕਰੈ ਸਗਲ ਬਨਰਾਇ ਫੂਲੰਤ ਜੋਤੀ ||੧|| ਕੈਸੀ ਆਰਤੀ ਹੋਇ ਭਵਖੰਡਨਾ ਤੇਰੀ ਆਰਤੀ ||ਅਨਹਤਾ ਸਬਦ ਵਾਜੰਤ ਭੇਰੀ ||ਰਹਾਊ|| ਸਹਸ ਤਵ ਨੈਨ ਨਨ ਨੈਨ ਹੈ ਤੋਹਿ ਕਉ ਸਹਸ ਮੂਰਤਿ ਨਨਾ ਏਕ ਤੋਹੀ || ਸਹਸ ਪਦ ਬਿਮਲ ਨਨ ਏਕ ਪਦ ਗੰਧ ਬਿਨੂ ਸਹਸ ਤਵ ਗੰਧ ਆਇਵਿ ਚਲਤ ਮੋਹੀ||੨|| ਸਭ ਮਹਿ ਜੋਤਿ ਜੋਤਿ ਹੈ ਸੋਈ ||ਤਿਸ ਕੈ ਚਾਨਣੁ ਹੋਇ || ਗੁਰ ਸਾਖੀ ਜੋਤਿ ਪਰਗਟੁ ਹੋਇ ||ਜੋ ਤਿਸੁ ਭਾਵੈ ਸੁ ਆਰਤੀ ਹੋਇ ||੩||  ਹਰਿ ਚਰਣ ਕਮਲ ਮਕਰੰਦ ਲੋਭਿਤ ਮਨੋ ਆਨਦਿਨੋ ਮੋਹਿ ਆਹਿ ਪਿਆਸਾ || ਕ੍ਰਿਪਾ ਜਲੁ ਦੇਹਿ ਨਾਨਕ ਸਾਰਿੰਗ ਕਉ ਹੋਇ ਜਾ ਤੇ ਤੈਰੇ ਨਾਮਿ ਵਾਸਾ || ਹਰਿ ਚਰਣ ਕਮਲ ਮਕਰੰਦ ਲੋਭਿਤ ਮਨੋ ਅਨਦਿਨੋ ਮੋਹਿ ਆਹੀ ਪਿਆਸਾ॥੪||ਧਨਾਸਰੀ ਮ:੧ आकाश रूपी आरती के थाल में सूर्य और चंद्र दीपक के समान प्रज्ज्वलित हैं, तारा मंडल मोतियों की तरह शोभायमान हैं। मलय पर्वत से आती चंदन की सुगंध ही धूप है, वायु चंवर कर रही है, समस्त वनों की सम्पूर्ण वनस्पतियाँ तुम्हारी आरती के निमित्त फूल की तरह अर्पित हैं। अनहद शब्द भेरी की तरह बज रहा है। हे भवखंडन! तुम्हारी आरती की भव्यता का किस तरह वर्णन किया जा सकता है!
जाना बेगम
जाना बेगम एक मुग़ल महिला और विद्वान थीं। 17 वीं सदी में, वह क़ुरआन पर टिप्पणी (अरबी: तफ़सीर) करने वाली पहिली महिलाओं में से एक थीं। वह अब्दुल रहीम खान-ए-खाना, जो कि विद्वान और मुग़ल सम्राट अकबर के शासन में जनर्ल थे, की बेटी हैं।
शैल सूत्र
शैल सूत्र पत्रिका का प्रकाशन बिन्दुखत्ता (नैनीताल) से होता है।। इस पत्रिका की प्रधान संपादक: आशा शैली हैं। पत्रिका का प्रथम अंक जुलाई-सितम्बर 2007 में प्रकाशित हुआ। इसका जनवरी-मार्च 2008 अंक सुभद्रा कुमारी चौहान पर तथा अप्रैल-जून 2013 अंक विष्णु प्रभाकर पर केंद्रित रहा।
बाल प्रभा
बाल प्रभा बाल साहित्य की पत्रिका है। इस पत्रिका में बाल साहित्य की सभी विधाओं की रचनाओं प्रकाशित की जाती हैं। पत्रिका के सम्पादक डॉ॰ नागेश पाण्डेय हैं।
गीताश्री
गीताश्री पत्रकार एवं साहित्यकार हैं। कहानी, कविता, लेख इनकी प्रमुख विधाएँ हैं। लाइव इण्डिया वेबसाइट की सम्पादक गीताश्री आउट लुक पत्रिका की सहायक सम्पादक तथा बिंदिया पत्रिका की सम्पादक रही हैं। गीताश्री का जन्म ३१ दिसम्बर १९६५ ई० में मुजफ्फरपुर, बिहार में हुआ।
कविता जितना हक, औरत की बोली, स्त्री आकांक्षा के मानचित्र, नागपाश में स्त्री, सपनों की मंडी (आदिवासी लड़कियों की तस्करी पर आधारित), 23 लेखिकाएँ और राजेन्द्र यादव (सम्पादन), प्रार्थना के बाहर और अन्य कहानियाँ, सोनमछरी
बहुवचन
कई भाषाओं में बहुवचन, व्याकरणिक श्रेणी की संख्या के मूल्यों में से एक है। संज्ञाओं का बहुवचन आमतौर पर संज्ञा द्वारा प्रतिनिधित्व की गई डिफ़ॉल्ट मात्रा जो आम तौर पर एक होता है, (वह रूप जो इस डिफ़ॉल्ट मात्रा का प्रतिनिधित्व करता है उसे एकवचन संख्या कहा जाता है) के अलावा मात्रा को इंगित करता है। आमतौर पर, इसलिए, बहुवचन का उपयोग दो या दो से अधिक चीज़ों को दर्शाने के लिए किया जाता है। उदाहरण स्वरूप हिन्दी में बहुवचन "गाड़ियाँ" जिसके अनुरूप एकवचन "गाड़ी" है।
चन्द्र मोहन शर्मा
चन्द्र मोहन शर्मा (जन्म १९७६) एक भारतीय कार्यकर्ता हैं। वे सरकारी भूमि पर अवैध कब्जों के विरुद्ध सूचना का अधिकार का उपयोग करने के लिए जाने जाते हैं। उन्होंने नोएडा और दिल्ली में भूमाफ़ियाओं के विरुध धर्मयुद्ध किया। १ मई २०१४ को चंद्रमोहन शर्मा ने अपनी प्रेमिका के साथ एक नए जीवन की शुरुआत करने के लिए खुद की मौत की झूठी साजिश रची। इस घटना को अन्जाम देने के लिए उन्होनें एक बेघर व्यक्ति का क़त्ल करा और उसके शव को अपनी कार में रख करा जला दिया। अगस्त 2014 में पुलिस ने चंद्रमोहन को बेंगलुरु से गिरफ़्तार किया।
प्रिडेटर्स (फ़िल्म)
प्रिडेटर्स (अंग्रेजी; Predators) २०१० की अमेरिकी विज्ञान-फंतासी एवं एक्शन प्रधान, अंग्रेजी भाषा की फिल्म है, जिसे निम्रोद अंतेल ने निर्देशित किया है और पात्रों की भूमिका में अदाकार एड्रियन ब्राॅडी, टाॅफेर ग्रेस, एलिस ब्रागा, वाॅल्टन गाॅगिन्स, लाॅरेंस फिशबर्न, डैनी ट्रैजो, मेहर्शाला अली, आॅलेग ताकातेराॅव और लुईस ओज़ावा चेंग्शिन शामिल हैं। बतौर वितरक यह "20थ सेंचुरी फॉक्स" की पेशकश, 'प्रिडेटर फ्रेंचाइजी' का तीसरा संस्करण हैं, जो पिछली फिल्म प्रिडेटर (१९८७) और प्रिडेटर 2 (१९९०) का अगला भाग हैं, हाँलाकि इसी समान अन्य घटनाओं का संयोजन एलियन वर्सेस. प्रिडेटर (२००४) और एलियन वर्सेस. प्रिडेटर रिक़्विम (२००७) में देखा जा सकता हैं। फिल्म के अनुसार यह बिखरे हुए लोगों के समूह से एक राॅयस (एड्रियन ब्राॅडी) नाम के मेर्सेनरी (भाड़े का हत्यारा) के इर्द-गिर्द घुमती है जो एक अंजान जंगल में फंस जाता हैं, जिसमें कभी वे एक-दूसरे की हत्या करने साथ कुछ और अनचाहे लोगों का सामना करते हैं। जल्द ही उनको एहसास होता हैं कि वे एक अलग ही ग्रह के खूनी खेल में फंस चुके हैं, जिनमें एक परग्रही प्रजाति के दो भिन्न हत्यारे लड़ाकों के कबीले बीच संघर्ष मचा हैं, और अब किसी भी तरह उनको पृथ्वी लौटना हैं। निर्माता राॅबर्ट रोड्रीग्युज़ १९९४ से पूर्व फिल्म की पटकथा तैयार कर चुके थे, लेकिन २००९ तक 20थ सेंचुरी फॉक्स इस परियोजना को शुरू करना नहीं चाहती थी। रोड्रीग्युज़ के मुताबिक, 'प्रिडेटर्स' शीर्षक की फिल्म का सुझाव उन्हें 'एलियन' फ्रेंचाइजी की दूसरी किस्त 'एलियन्स' (१९८६) से आया था। [5] हाँलाकि इस शीर्षक का दूसरा अर्थ भी लगाया गया था, जिसमें वे परग्रही शिकारी जीवों और मानव समूहों के बीच संघर्ष को दर्शाएंगे। [6] फिल्म 'प्रिडेटर्स' की छायांकन एवं फोटोग्राफी सितंबर २८, २००९ से शुरू हुई जो ५३ दिनों की समयसीमा पर पूर्ण हुई; फिल्म के लोकेशन के लिए हवाई और फिर ऑस्टिन, टेक्सास को चुना गया। 'प्रिडेटर्स' फिल्म की प्रदर्शनी जुलाई ९, २०१० को संयुक्त राष्ट्र में हुआ, और आलोचकों ने इस पर मिश्रित प्रतिक्रिया दी.[7] फिल्म की ओपनिंग के सप्ताहांत में इसने $२४ करोड़, से अधिक का व्यवसाय किया, और वहीं संयुक्त राष्ट्र में यह आंकड़ा $५२ करोड़ से ज्यादा रहा, और आखिर में वैश्विक कारोबार पर $१२७ करोड़ कमाकर अपनी लागत वसूल ली।
गैरी बेकर
गैरी स्टेनले बेकर (दिसम्बर २, १९३० – मई ३, २०१४) एक अमेरिकी अर्थशास्त्री थे। उन्हें १९९२ में अर्थशास्त्र में नोबेल पुरस्कार से सम्मानित किया गया था। ३ मई २०१४ को ८३ वर्ष की आयु में उनका निधन हो गया।
ऐलेना बाल्टाचा
ऐलेना सर्गीवना बाल्टाचा (१४ अगस्त १९८३ – ४ मई २०१४) यूक्रेन मूल की ब्रितानी पैसेवर टैनिस खिलाड़ी थीं। ४ मई २०१४ को ३० वर्ष की आयु में यकृत कैंसर से उनका निधन हो गया।
कृष्णा (टीवी धारावाहिक)
कृष्णा (जिसे "श्रीकृष्णा" के नाम से भी जाना जाता है) रामानंद सागर द्वारा निर्देशित एक भारतीय टेलीविजन धारावाहिक है। मूल रूप से इस श्रृंखला का दूरदर्शन पर साप्ताहिक प्रसारण किया जाता था। यह धारावाहिक कृष्ण के जीवन से सम्बंधित कहानियों पर आधारित है। गर्ग संहिता , पद्म पुराण , ब्रह्मवैवर्त पुराण , हरिवंश पुराण , महाभारत , भागवत पुराण , मार्कण्डेय पुराण आदि पर बना धारावाहिक है सीरियल की पटकथा, स्क्रिप्ट एवं काव्य में "बड़ौदा" के महाराजा सयाजीराव विश्वविद्यालय के हिन्दी विभाग के अध्यक्ष डॉ विष्णु विराट जी ने महत्वपूर्ण भूमिका निभाई। इसे सर्वप्रथम दूरदर्शन के मेट्रो चैनल पर प्रसारित १९९३ को किया गया था जो १९९६ तक चला, २२१ एपिसोड का यह धारावाहिक बाद में दूरदर्शन के डीडी नेशनल पर प्रसारित हुआ, रामायण (टीवी धारावाहिक) व महाभारत (टीवी धारावाहिक)  के बाद इसने टी आर पी के मामले में दोनों धारावाहिकों को पीछे छोड़ दिया था,इसका पुनः जनता की मांग पर प्रसारण कोरोना महामारी २०२० में लॉकडाउन के दौरान रामायण श्रृंखला समाप्त होने के बाद ०३ मई से डीडी नेशनल पर १६ दिसम्बर तक किया गया, यह धारावाहिक बना तो हिंदी में था किंतु तमिल ,तेलुगु आदि भाषाओं में डब भी किया जा चुका है TRP के मामले में २१ वें हफ्ते तक यह सीरियल नम्बर १ पर कायम रहा"श्रीकृष्णा का प्रथम प्रसारण १८ जुलाई को हुआ था जिसे दूरदर्शन के मेट्रो चैनल पर दिखाया गया जो १९९६ तक चला बाद में बचे शेष सभी भागों को डी डी नेशनल पर दिखाया गया"  "श्रीकृष्णा धारावाहिक प्रामाणिक व शोध की गई पुस्तकों पर बना है जनश्रुतियों व किंवदंतियों को इसमें नहीं रखा गया है जो मुख्यतः हरिवंश पुराण, पद्म पुराण, भागवत पुराण, विष्णु पुराण, महाभारत, मार्कण्डेय पुराण,गर्ग संहिता, अग्नि पुराण, स्कंध पुराण पर आधारित है"
'इसमें मुख्यतः श्री चैतन्य महाप्रभु ,श्री वल्लभाचार्य,सन्त दिनेश्वर,सन्त तुकाराम,मीराबाई, विद्यापति, रसखान, मीराबाई,रत्नाकर, रहीम खान,नरसी भगत, जयदेव, नरोत्तम दास,सूरदास, श्री ए सी भक्तिवेदांत,स्वामी प्रभुपाद, श्री विनोबा भावे,श्री प्रभुदत्ता महाराज,श्री प्रियदर्शी महाराज, तमिल कवि अंदाल आदि की रचनाओं को लिया गया है' !योगदान!!व्यक्ति
रूस के राष्ट्रपतियों की सूची
निम्नलिखित 1991 में सोवियत संघ के पतन एवं रूसी संघ के गठन के बाद से चुने गए रूस के राष्ट्रपतियों की सूची है।
ऊमेओ एनर्जी
ऊमेओ एनर्जी () स्वीडेन के ऊमेओ शहर में स्थित बिजली उत्पादन और वितरण करने वाली कंपनी है। यह "ऊमेनेट" नामित निगम द्वरा शहर में बिजली और इंटरनेट के सेवाएं प्रदान करती है।
ऊमेओ विश्वविद्यालय
ऊमेओ विश्वविद्यालय () स्वीडन के ऊमेओ शहर में अवस्थित एक विश्वविद्यालय है। इस विश्वविद्यालय की स्थापना १९६५ में की गई थी। यह विश्वविद्यालय स्वीडन के सबसे पुराने विश्वविद्यालयों में पाँचवाँ है। २०१२ में इसे ५० वर्ष से कम पुराने विश्वविद्यालयों में २३वा स्थान प्रदान किया गया था।
सुनीता देशपांडे
सुनीता देशपांडे (3 जुलाई 1926-7 नवम्बर 2009), मराठी भाषा की एक भारतीय लेखिका थीं। उनके मायके का नाम सुनीता ठाकुर था। 1945 में उनकी मुलाक़ात पुरुषोत्तम लक्ष्मण देशपांडे से हुई और अगले ही साल 1946 में उन्होने उनसे शादी कर ली। सुनीता की आत्मकथा ‘आहे मनोहर तारी...’ काफी चर्चा में रही थी, क्योंकि उन्होंने अपने पति के जीवनकाल में ही उनके बारे में कुछ विवादास्पद बातें लिखी थीं। उनकी अन्य प्रमुख कृतियों में ‘प्रिया जीए’ और ‘मनयांची माल’ शामिल हैं।
अमरीश सिंह गौतम
अमरीश सिंह गौतम दिल्ली विधानसभा के पूर्व उपाध्यक्ष हैं।वे कोंडली विधानसभा निर्वाचन क्षेत्र, दिल्ली से 2008 से 2013 तक भारतीय राष्ट्रीय कांग्रेस के विधायक रहे हैं।
अरब बसंत
अरब वसंत अमेरिका के पूर्व राष्ट्रपति जार्ज बुश जुनियर द्वारा प्रस्तुत की गयी वह अवधारणा है, जिसके अंतर्गत विस्तृत मध्य पूर्व की स्थापना करना और उसके संपूर्ण क्षेत्र का लोकतंत्रीकरण करना है।
ज्योत्स्ना मिलन
ज्योत्स्ना मिलन (१९ जुलाई १९४१-५ मई २०१४) हिंदी की कवयित्री एवं कथाकार थीं। वे स्त्रियों के संगठन 'सेवा' के मासिक मुखपत्र 'अनसूया' की संपादक भी थीं। उन्हें महिलाओं के उत्थान तथा उनसे जुड़े संवेदनशील मुददों को अपनी लेखनी के माध्यम से अभिव्यक्त करने में महारत हासिल थी। वे वरिष्ठ साहित्यकार पद्मश्री रमेशचन्द्र शाह की पत्नी थीं।
‘घर नहीं’ (कविता-संग्रह): ‘अ अस्तु का’ (उपन्यास) और ‘खंडहर और अन्य कहानियां’ (कहानी - संग्रह) इत्यादि उनकी प्रमुख कृतियां हैं। विभिन्न पत्र-पत्रिकाओं में नियमित रूप से उनकी रचनाएं प्रकाशित व प्रशंसित हुई है। साथ हीं वे अनेक मानद सम्मानों से सम्मानित भी हुईं हैं। उनका दिनांक 5 मई 2014 को रात लगभग आठ बजे निधन हो गया।
'हम सविता' श्री इला र. भट्ट की 'स्त्री-चिंतन की पुस्तक' का उन्होने अनुवाद एवं संपादन किया। साथ हीं इला बहन भट्ट के ऐतिहासिक उपन्यास 'लॉरी युद्ध' का अनुवाद और गुजराती के निरंजन भगत, सुरेश जोशी, लाल शंकर ठाकर, गुलाम मोहम्मद शेख, प्रियकांत मणियार एवं पवन कुमार जैन की कविताओं का भी उन्होने अनुवाद किया। वर्ष १९८५-८६ के लिए मध्यप्रदेश सरकार की मुक्तिबोध फेलोशिप एवं मानव संसाधन विकास मंत्रालय की सीनियर फेलोशिप उपन्यास लेखन के लिए। रामानुजम तथा धारवाडकर द्वारा संपादित 'दि ऑक्सफोर्ड एंथोलॉजी ऑफ इंडियन पोइट्री', आरलिन जाइड द्वारा संपादित 'इन देयर ऑन वॉइस' एवं १९९८ की श्रेष्ठ कहानियाँ के गुजराती संकलन में उनकी कहानी संकलित है।
आसनसोल अरुणोदय उच्च विद्यालय (HS)
आसनसोल अरुणोदय उच्च विद्यालय (HS) दोमोहानी रेलवे कोलोनी में, पुराना स्टेशन- मिस्त्री पाड़ा, (आसनसोल, पश्चिम बंगाल, भारत) के बगल में अवस्थित सह शिक्षा गामी विद्यालय है। सन १९५८ ई० में इसी अंचल के दो शिक्षा अनुरागियों स्व० अनादि नाथ मुखर्जी एवं स्व० बृहस्पति सिंह के द्वारा इस विद्यालय कि प्रतिष्ठा हुई। इस विद्यालय में शिक्षा का माध्यम हिन्दी और बंगला है।
आसनसोल अरुणोदय उच्च बिद्यालय को कला और बाणिज्य की 10+2 की मान्यता 2013 में हासिल हुई और 10+2 की पहली बैच 2015 में सफलतापूर्वक पूरी हुई।"
भारतीय जनसंचार संस्थान
भारतीय जनसंचार संस्थान (अँग्रेजी: Indian Institute of Mass Communication - IIMC) पत्रकारिता और जनसंचार के शिक्षण-प्रशिक्षण और शोध के लिए अंतरराष्ट्रीय ख्याति प्राप्त संस्थान है। इसकी स्थापना 1967 में भारत और तीसरी दुनिया के अन्य देशों में पत्रकारिता और जनसंचार के लिए क्षमताएँ पैदा करने हेतु की गई।
भारतीय प्रतिभूति मुद्रण तथा मुद्रा निर्माण निगम लिमिटेड
भारतीय प्रतिभूति मुद्रण तथा मुद्रा निर्माण निगम लिमिटेड (एसपीएमसीआईएल) भारत में बैंक नोट्स, सिक्कों एवं सिक्योरिटी पेपर के उत्पादन करता है।
एसपीएमसीआईएल की दो करेंसी नोट प्रेस ने वित्त वर्ष 2013-14 के लिए 8000 मिलियन बैंक नोट्स छापने का लक्ष्य रखा है जिसमें से जनवरी 2014 तक 6550 मिलियन बैंक नोट्स का उत्पादन हुआ था। एसपीएमसीआईएल की चार टकसालों ने वर्ष 2013-14 में 7600 मिलियन सिक्कों के उत्पादन लक्ष्य के मुकाबले जनवरी 2014 तक 6143 मिलियन सिक्कों का उत्पादन किया था।
सिक्योरिटी पेपर के क्षेत्र में एसपीएमसीआईएल ने जनवरी 2014 तक 2675 मीट्रिक टन बैंक नोट पेपर का उत्पादन किया है जबकि इस वर्ष का लक्ष्य 3500 मीट्रिक टन का है। यह ध्यान देने योग्य बात है कि होशंगाबाद स्थित एसपीएमसीआईएल की पेपर मशीनरी चालीस वर्ष से भी ज्यादा पुरानी है लेकिन इसके वावजूद यह लक्ष्य रखा गया है।
देवास स्थित इंक फैक्ट्री ने जनवरी 2014 तक अब तक का सवार्धिक 496 मीट्रिक टन उत्पादन किया है जबकि 2011-12 में यह 273 मीट्रिक टन और 2012-13 में यह 484 मीट्रिक टन था। वर्ष 2013-14 के अंत तक एसपीएमसीआईएल ने 600 मीट्रिक टन सिक्योरिटी इंक के उत्पादन का लक्ष्य रखा है। वित्त मामलों से जुड़ी स्थायी समिति की सिफारिशों के अनुसार नकली करेंसी नोटों के प्रचलन के खतरे से निपटने के लिए एसपीएमसीआईएल सिक्योरिटी प्रिटिंग इंक्स के उत्पादन में आत्मनिर्भर हो चुका है।
केंद्रीय वेतन आयोग
केंद्रीय वेतन आयोग केंद्र सरकार के कर्मचारियों के वेतनमान, सेवा निवृत्ति के लाभ और अन्‍य सेवा शर्तों संबंधी मुद्दों पर विचार करने के लिए समय-समय पर गठित किया जाता है।
सुरेश मेहता
सुरेश मेहता 1995 से 1996 के मध्य भारतीय राज्य गुजरात के पूर्व मुख्यमंत्री रह चुके हैं। वे कच्छ से ताल्लुक रखते हैं तथा 2007 तक भारतीय जनता पार्टी (भाजपा) के राजनेता रहे। बाद में वे गुजरात परिवर्तन पार्टी शामिल हुए। उन्होंने फरवरी, 2014 में गुजरात परिवर्तन पार्टी का भाजपा में विलय का विरोध किया और पार्टी छोड़ दी।
चिरांग जिला
चिरांग (Pron: ˌʧɪˈrɑ:ŋ/ˌʧɪˈræŋ) जिला () असम के 27 जिलों में से एक है। भारत के जनगणना, 2011 के अनुसार उत्तर कछर जिला के बाद यह असम का दूसरा सबसे कम आबादी वाला जिला है।
यह राज्य के क्षेत्र बोडोलैंड क्षेत्रीय परिषद में एक अपेक्षाकृत नया जिला है। चिरांग जिले को बोगाईगाँव जिला से 2004 में अलग किया गया। "चिरांग" शब्द गारो भाषा के शब्द से लिया गया है जहाँ "चि" शब्द का अर्थ जल तथा "रांग" शब्द का अर्थ धन है। यह शब्द पड़ोस के देश भूटान के सिरांग जिले की एक प्रतिलिपि भी हो सकता है। 2011 की जनगणना के अनुसार चिरांग जिले की आबादी 481,818 है, जो कि सूरीनाम देश के लगभग बराबर है। जनसंख्या के यह आकड़े इस जिले को भारत में 547वां स्थान देते है (कुल 640 जिलों में)। इस जिले का घनत्व है। 2001-2011 के दशक में जनसंख्या वृद्धि दर 11.26% रही है। चिरांग का लिंगानुपात 969 महिला प्रति 1000 पुरुष है, और साक्षरता दर 64.71% है।
मानस राष्ट्रीय उद्यान इसी जिले में स्थित है, जिसका क्षेत्रफल है। यह उद्यान चिरांग के साथ चार अन्य जिलों में भी फैला है।